| **Elonas Maskasangl. *Elon Musk*** |
| --- |
|  |
| Gimė | 1971 m. birželio 28 d. (52 metai)Pretorija, PAR |
| Pilietybė | Pietų Afrikos Respublikos (nuo 1971)Kanados (nuo 1989)JAV (nuo 2002) |
| Tėvas | Errol Musk |
| Motina | Maye Musk |
| Sutuoktinis (-ė) | Justine Musk (2000–2008),Talulah Riley (2010–2012; 2013–2016), Claire Elise Boucher (nuo 2018 m.) |
| Vaikai | 7 |
|  |
| Veikla | verslininkas, investuotojas, inžinierius, programuotojas |
| Pareigos | SpaceX vadovas, Tesla Motors vadovas, SolarCity valdybos pirmininkas |
|  |
| Alma mater | Kvinso universitetas, Pensilvanijos universitetas |
|  |
|  **Vikiteka** | Elon Musk |
| Parašas |
|  |

**Elonas Maskas** (Elon Musk Reeve; g. 1971 m. birželio 28 d.) – PAR, Kanados ir JAV verslininkas, investuotojas, inžinierius, programuotojas. I. Maskas yra „SpaceX" įkūrėjas ir vadovas, „Tesla Motors" vadovas, vienas iš „SolarCity" įkūrėjų ir prezidentas. 2021 m. duomenimis jo asmeninis turtas buvo įvertintas daugiau nei 300 mlrd. JAV dolerių.

Biografija
----------

Elonas Maskas gimė 1971 m. birželio 28 d. Pretorijoje, Transvalyje (Pietų Afrikos Respublika) Maye Musk (Haldeman) modelio iš Saskačevano, Kanados, ir Errol Musk, Pietų Afrikos elektromechanikos inžinieriaus, piloto ir buriuotojo šeimoje. Jis turi jaunesnįjį brolį Kimbal (g. 1972 m.) ir jaunesniąją seserį Tosca (g. 1974 m.).

1988 m. pabėgo iš PAR nenorėdamas tarnauti kariuomenėje ir taip prisidėti prie tuo metu vykdomos apartheido politikos. 1990 m. įstojo į Kvinso universitetą Ontarijuje, Kanadoje. 1992 m. persikelė į JAV universitetą. 1997 m. baigė Pensilvanijos universitetą, Filadelfijoje, Amerikoje, įgijo ekonomikos ir fizikos bakalauro laipsnius. Įstojo į Stanfordo universitetą Kalifornijoje, tačiau netrukus metė, kad galėtų imtis savo idėjų įgyvendinimo.

Karjera
-------

1995 m. įsteigė „Zip2" įmonę, kuri kūrė interneto programinę įrangą laikraščiams. 1999 m. parduota bendrovei „Compaq" už 300 mln. JAV dolerių. 1999 m. įkūrė mokėjimų internetu platformą „X.com", kuri 2000 m. susijungė su „PayPal" bendrove. 2002 m. pastarąją bendrovę įsigijo „eBay" už 1,5 mlrd. JAV dolerių. Tai leido E. Maskui sukaupti kapitalo, naujiems rizikos kapitalo projektams. Tais pačiais metais jis įkūrė „SpaceX" kosmoso pramonės bendrovę. 2003 m. investavo į „Tesla Motors" elektromobilių gamintoją bei prisidėjo prie „Tesla Roadster" konceptinio modelio vystymo. 2006 m. kartu su pusbroliais Peter Rive, Lyndon Rive įsteigė „SolarCity" saulės energetikos įmonę. 2016 m. įkūrė „Boring Company" įmonę, plėtojančią greitojo automobilių eismo tunelių statybą.

2022 m. balandžio 25 d. E. Maskas pasiekė susitarimą už 44 mlrd. dolerių įsigyti bendrovę „Twitter". Po ilgai trukusių derybų, „Twitter" padavus Maską į teismą dėl įsipareigojimo pirkti nevykdymo, jis galiausiai tų pačių metų spalio 27 d. oficialiai perėmė „Twitter" kontrolę.

Pažiūros
--------

E. Maskas viešai skelbė savo susirūpinimą dėl galimo žmonijos išnykimo ir siūlė sprendimus tam išvengti. I. Maskas teigia, kad jo įkurtų įmonių „SolarCity", „Tesla Motors" ir „SpaceX" tikslas yra keisti pasaulį ir žmoniją. Vieni iš jo paties skelbiamų tikslų yra kova su visuotiniu atšilimu per atsinaujinačios energijos gamybą ir vartojimą, taip pat žmonijos išnykimo galimybių mažinimas vykdant Marso kolonizaciją.

Maskas Rusijos–Ukrainos kare pasisako prieš Ukrainos rėmimą ir savo platformoje „X" (buvęs Twitter) tyčiojasi iš Ukrainos prezidento Volodymyro Zelenskio pagalbos prašymų.

Išnašos
-------

1. ↑  Kaip adaptuoti amerikiečių verslininko angl. Elon Musk vardą ir pavardę? Archyvuota kopija 2020-06-04 iš Wayback Machine projekto. *VLKK*
2. ↑  „Elon Musk Is The First Person Worth More Than $300 Billion". *Forbes*. Nuoroda tikrinta 2021-12-30.
3. 1 2  „Bloomberg Billionaires Index". *Bloomberg*. Nuoroda tikrinta 2021-01-24.
4. ↑  „Elon Musk". *Biography.com*. Nuoroda tikrinta 2021-01-24.
5. 1 2 3 4  „Elon Musk". *Encyclopedia Britannica*. Nuoroda tikrinta 2021-01-24.
6. 1 2  *Elon Musk*. Visuotinė lietuvių enciklopedija, elektroninis papildymas. – Vilnius: Mokslo ir enciklopedijų leidybos institutas, 2017–2022
7. ↑  Elon Musk to buy Twitter in $44 billion deal. CNN. Nuoroda tikrinta 2022-04-26.
8. ↑  „Muskas oficialiai perėmė„Twitter" kontrolę, iškart atleido aukščiausio lygio vadovus". *LRT*. 2022-10-28. Nuoroda tikrinta 2022-11-07.
9. ↑